Złotoryja

Złotoryja (saksa Goldberg) on linn Poolas Alam-Sileesia vojevoodkonnas, Złotoryja maakonna halduskeskus. Złotoryja asub Wrocławist umbes 80 km läänes.

Goldberg tekkis kullakaevandajate asulana 12. sajandi lõpul, linnaõigused sai 1211. aastal. Kullakaevandamine lõppes 14. sajandil. Linna majanduselus etendasid seejärel olulist osa käsitöö ja õllepruulimine. 16. sajandil alustati ka vasemaagi kaevandamist. Kolmekümneaastases sõjas sai linn rängalt kannatada. 18. sajandil kujunes linn oluliseks tekstiilitööstuse keskuseks. Raudteeühenduse sai linn 1884. aastal. Kuni 1945. aastani oli linn Saksamaa koosseisus.Złotoryja Encyklopedia PWNHistoria miasta Gmina Miejska ZłotoryjaGoldberg/Złotoryja Online-Lexikon zur Kultur und Geschichte der Deutschen im östlichen Europa

Złotoryjas on sündinud ajakirjanik ja kirjanik Mariusz Szczygieł.Mariusz Szczygieł: Od lata 1983 do dzisiaj nie opuszcza mnie jedna myśl: "Zawsze sobie w życiu poradzisz" Onet Kobieta

Viited

Kategooria:Alam-Sileesia vojevoodkonna linnad